cyanic-selkie/wikianc huggingface dataset:
მრავალწევრი
მრავალწევრი, პოლინომი — გამოსახულება Axkyl...wm+Bxnyp...wq+...+Dxrys...wt, სადაც x, y, ..., w ცვლადებია, ხოლო A, B, ... D (მრავალწევრის კოეფიციენტები) და k, l, ..., t (ხარისხის მაჩვენებლები) — მთელი არაუარყოფითი რიცხვები — მუდმივებია. Axkyl...wm სახის შესაკრებს მრავალწევრის წევრებს უწოდებენ. მრავალწევრის ორ წევრს ეწოდება მსგავსი, თუ მათში ერთნაირ ცვლადებს ერთნაირი ხარისხის მაჩვენებლები აქვთ. მრავალწევრის მსგავსი წევრები შეიძლება შევცვალოთ ერთი წევრით (მსგავსი წევრების დაყვანა). ორ მრავალწევრს ეწოდება ტოლი, თუ მსგავსი წევრების დაყვანის შემდეგ ყველა წევრი ნულისაგან განსხვავებული კოეფიციენტებით წყვილ-წყვილად ტოლია (მაგრამ თითოეული მათგანი შეიძლება ჩაწერილი იყოს განსხვავებული რიგით) ან მრავალწევრის ყველა კოეფიციენტი ნულის ტოლია. ამ შემთხვევაში მრავალწევრს უწოდებენ იგივურად ნულის ტოლს და აღნიშნავენ ნიშნით 0-ით.
მრავალწევრის წევრის ხარისხი ეწოდება ამ წევრში შემავალი ცვლადების ხარისხის მაჩვენებელთა ჯამს. თუ მრავალწევრი იგივურად ნულის ტოლი არაა, მაშინ მის წევრებს შორის, რომელთა კოეფიციენტები განსხვავებულია ნულისაგან, არსებობს ერთი ან რამდენიმე უდიდესი ხარისხის წევრი. ამ უდიდეს ხარისხს უწოდებენ მრავალწევრის ხარისხს. მრავალწევრს, რომელიც იგივურად ნულის ტოლია, ხარისხი არ აქვს.
რესურსები ინტერნეტში
კატეგორია:ალგებრა
სექსი ამერიკის სამოქალაქო ომში
ამერიკის სამოქალაქო ომის პერიოდში სექსუალური ყოფაქცევა და შეხედულებები, ისევე როგორც ცხოვრების სხვა ასპექტები, კონფლიქტის გავლენის ქვეშ მოექცა. ფოტოგრაფიის განვითარებამ და მედიის გავრცელების გაადვილებამ სექსუალური მასალა უბრალო ჯარისკაცისთვის ხელმისაწვდომი გახადა.
ყაზარმაში ე. წ. „ბარაკის ფავორიტები“ ცირკულირებდა. ეს იყო სექსუალური შინაარსის იაფფასიანი რომანები. სიშიშვლის ამსახველი ფოტოსურათებიც ხელმისაწვდომი იყო და ჯარისკაცებიც და ოფიცრებიც ხშირად ერთობოდნენ ამით. ეს 12x15 დიუმიანი სურათები $1.20 დოლარი ღირდა 12 ცალი, ან 12 ცენტი ერთი სურათისთვის. ეს იყო ძირითადად შიშველი ქალების სურათები. სექსუალურ აქტში გადაღებული ქალები ძირითადად ფერადკანიანები (შავკანიანი ან ინდიელი) იყვნენ. ვინაიდან ჯარისკაცები შინიდან ძალიან შორს იმყოფებოდნენ, ამ სურათებს სავარაუდოდ ძირითადად მასტურბაციისთვის იყენებდნენ. ომისდროინდელ გასართობ რომანთაგან დღემდე შემორჩენილია სულ სამი. სამივე ინდიანას უნივერსიტეტის კინსლის ინსტიტუტში ინახება.
ზემოთ აღნიშნული არ ნიშნავს, რომ ქალები სექსისთვის ხელმიუწვდომნი იყვნენ. მეძავები თან დაყვებოდნენ ყაზარმებს ერთი ბანაკიდან მეორეში. მათმა რიცხვმა იმდენად იმრავლა პოტომაკის არმიაში კავშირის გენერალი ჯოზეფ ჰუკერის მეთაურობის პერიოდში, რომ ტერმინი „ჰუკერი“ მათ მეტსახელად შერჩათ.
ქალები
ზოგიერთი ქალი ჯარისკაცი იყო, კაცად გადაცმული. კავშირის ოფიცერს ერთხელ მოუხენებია ხელმძღვანელობისთვის, თუ როგორ დაარღვია კავშირის სერჟანტმა „ყველა სამხედრო კანონი“ მშობიარობის გამო, და ეს არ იყო ერთადერთი შემთხვევა, როდესაც ჯარისკაცის სქესი აღმოუჩენიათ მშობიარობის გამო. მოკავშირეთა ტყვეთა ბანაკში ერთმა კონფედერატმა ჯარისკაცმა იმშობიარა, თუმცა მისი სქესი მეტუსაღეებისთვის მანამდე უცნობი იყო.
ზოგიერთ ჯარისკაცს ჯგუფური გაუპატიურების აქტებშიც მიუღია მონაწილეობა. კონფედერატების არქივები განადგურდა, თუმცა გადარჩენილი დოკუმენტების ხუთი პროცენტი ცხადყოფს, რომ გაუპატიურების გამო ოცდაათზე მეტი სამხედრო გასამართლება მოუწყვიათ. სასჯელი ამ დანაშაულისთვის ჩვეულებისამებრ ან ჩამოხრჩობა ან დახვრეტა იყო. გაუპატიურების მსხვერპლთა უმრავლესობა შავკანიანი იყო. ხშირად, საშუალო ოჯახის თეთრკანიანი ქალისთვის ფულის შეძლევა სექსისთვის გაიგივებული იყო გაუპატიურებასთან. მაგ. რიგით ილინოისელ ჯარისკაცს კემპ დენისონში ერთი თვე გაუტარებია ჰაუპტვახტში იმის გამო, რომ დედა-შვილისთვის ფული შეუძლევია. სამხრეთის შტატებში შეჭრილი ფედერალური ჯარები ხშირად სარგებლობდნენ ადგილობრივი შავკანიანების უუფლებობით. შავკანიანი ჯარსკაცები კი მსგავსი დანაშაულისთვის გაცილებით მკაცრად ისჯებოდნენ.
ჰომოსექსუალობა
ტერმინი „ჰომოსექსუალობა“ მხოლოდ ომის დასრულებიდან 30 წლის შემდეგ გაჩნდა. შესაბამისად, რაიმე განსაზღვრული სასჯელი ამ სახის დანაშაულისთვის არ არსებობდა. თუმცა ამ მიზეზით 1865 წელს სამი წყვილი მეზღვაური დაუსჯიათ მოკავშირეების ჯარში.
ომის პერიოდში მამაკაცის პროსტიტუციის მხოლოდ ერთი ფაქტია აღნიშნული. 1862 წლის 13 მაისს გაზეთი „რიჩმონდ დისპაჩი“ წერდა „ორივე სქესის მეძავებმზე“, რომლებიც ღიად ასაღებდნენ საკუთარ თავს ვაგონებში და ტროტუარებზე.
მკვლევარებმა სცადეს გაერკვიათ სამოქალაქო ომის ცნობილ ფიგურათა შორის ჰომოსექსუალობის აღმნიშვნელი ფაქტები. ყველაზე ცნობილი მათ შორის იყვნენ კონფედერატი გენერალ-მაიორი პატრიკ კლებორნი და აშშ-ის პრეზიდენტი აბრაამ ლინკოლნი, თუმცა ორივე შემთხვევაში ამის დამადასტურებელი პირდაპირი საბუთი არ არსებობს.
შაფა (სტადიონი)
„შაფა“ სტადიონი — სპორტული სტადიონი ბაქოში, აზერბაიჯანი. ძირითადად გამოიყენება საფეხბურთო მატჩებისათვის. არის ბაქოს ინტერის საშინაო მოედანი. იტევს 8,125 მაყურებელს.
ისტორია
„შაფა“ 'სტადიონი აშენდა 2001 წელს აზერბაიჯანის ფეხბურთის ფედერაციის მიერ. პირველი მატჩი, რომელიც ჩატარდა, იყო 2000-01 წლის უეფა-ს თასის პირველი საკვალფიკაციო ეტაპის მატჩი, ბაქოს შაფასა და ოლიმპია ლიუბლანას შორის, მატჩი 0-4 დამთავრდა. პირველი გოლი დუშან კოშიჩმა გაიტანა.
„შაფა“ 'სტადიონი იყო ერთ-ერთი მათ შორის, სადაც ჩატარდა 2012 წლის ფიფა-ს 17 წლამდე გოგონათა მსოფლიო თასი. A ჯგუფის A თამაში გაიმართა აქ.
მოალბოალი
მოალბოალი (ოფიციალურად მოალბოალის მუნიციპალიტეტი; Lungsod sa Moalboal; Bayan ng Moalboal) ― მეოთხე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 36 930 ადამიანს შეადგენს. მოიცავს 15 ბარანგაის.
სქოლიო
კატეგორია:სებუს პროვინციის მუნიციპალიტეტები
იქს-ადამიანები (მრავალმნიშვნელოვანი)
იქს-ადამიანები შეიძლება აღნიშნავდეს:
კომიქსში:
ფილმში:
ტელევიზიაში:
სხვა გამოყენებით:
'''იხ. ასევე:'''
კატეგორია:მრავალმნიშვნელოვანი
ლახასი
ლახასი (Lajas) — ქალაქი და მუნიციპალიტეტი კუბაში, სიენფუეგოსის პროვინციაში. მდებარეობს პროვინციის ჩრდილოეთ ნაწილში, ქალაქ სანტა-კლარადან 35 კმ-ით დასავლეთით, კარეტერა-ცენტრალის აბტომაგისტრალისგან ოდნავ სამხრეთით.
დემოგრაფია
2004 წელს, მუნიციპალიტეტის მოსახლეობა 22 602 ადამიანს შეადგენდა. 430 კმ² ფართობზე მოსახლეობის სიმჭიდროვე იყო 52,6 ადამიანი კმ²-ზე.
სქოლიო
კატეგორია:კუბის ქალაქები
ჟოან ბენუა
ჟოან ბენუა სამუელსონი (დ. 16 მაისი, 1957) — ამერიკელი მარათონის მორბენალი. იგი იყო პირველი ქალთა ოლიმპიური თამაშების მარათონის ჩემპიონი. მან მოიგო ოქროს მედალი 1984 წლის ზაფხულის ოლიმპიურ თამაშებზე ლოს-ანჯელესში. 1985 წელს მოგების შემდეგ მან ამერიკელ ქალებს შორის 32 წლის განმავლობაში ყველაზე სწრაფი დრო დააფიქსირა ჩიკაგოს მარათონზე. ბოსტონის მარათონზე მისი დრო იყო ამერიკელი ქალის მიერ დაფიქსირებული ყველაზე მოკლე დრო მარათონზე 28 წლის განმავლობაში. იგი შეიყვანეს მეინის ქალთა დიდების დარბაზში 2000 წელს.
კონკურენტუნარიანი ცხოვრება და ბოსტონის მარათონის გამარჯვებები
ჟოან ბენუე დაიბადა კეიპ ელიზაბეტში, მეინში. თხილამურებით სლალომის დროს მიღებული ფეხის მოტეხილობის რეაბილიტაციისთვის ბენუამ გრძელ დისტანციებზე სირბილი დაიწყო. ბოუდოინის კოლეჯში იგი გამოირჩეოდა მძლეოსნობაში. 1977 წელს, კოლეჯში ორი წლის შემდეგ, მან მიიღო სტიპენდია ჩრდილოეთ კაროლინას უნივერსიტეტში, სადაც დაიწყო კონცენტრირება მხოლოდ სირბილზე. მან მოიპოვა ამერიკის შეერთებული შტატების ჯილდოები უნივერსიტეტში 1977 და 1978 წლებში, ხოლო 1978 წელს დაეხმარა Wolfpack-ის საუნივერსიტეტო გუნდს ატლანტიკური სანაპირო კონფერენციის ჩემპიონატზე. მან მოიგო ბროდერიკის ჯილდო (ახლანდელი ჰონდას სპორტული ჯილდო), როგორც ერის საუკეთესო ქალმა მორბენალმა ქვეყნის გარშემო 1979–80 წლებში.
მას შემდეგ, რაც დაბრუნდა ბოუდოინში, რომ მიეღო ხარისხი, იგი 1979 წლის ბოსტონის მარათონზე უცნობის სახით შევიდა. მან მოიგო მარათონი 2:35:15-ში. ამ მონაცემით მან რვა წუთით გააუმჯობესა შეჯიბრის რეკორდი. სირბილისას „ბოსტონ რედ სოქსის“ ქუდი ეხურა. 1981 წელს მან გაიმარჯვა აშშ-ის ჩემპიონატში 10000 მეტრზე. ჟოანის დაფიქსირებული დრო იყო 33:37.50. მიუხედავად იმისა, რომ ორი წლით ადრე აქილევსის მყესებზე ოპერაცია გაიკეთა, მან გაიმეორა მარათონში მიღწეული წარმატება 1983 წელს გამარჯვებით და დაამყარა კურსის რეკორდი 2:22:43. მან ორ წუთზე მეტით გააუმჯობესა მხოლოდ ერთი დღით ადრე, ლონდონის მარათონზე, ნორვეგიელი გრეტ უეიტსის მიერ დამყარებული მსოფლიო რეკორდი. მისი ბოსტონის რეკორდი კიდევ 11 წლის განმავლობაში არ მოხსნილა.
ოლიმპიური წარმატება და შემდგომი ცხოვრება
მარცხნივ|მინი| ბენუა [[1984 წელს]] 1984 წლის მარტში ბენუამ მძიმედ დაიზიანა მუხლი 32 კილომეტრზე ვარჯიშის დროს, რის გამოც იგი იძულებული გახდა გაეკეთებინა მუხლის ართროსკოპიული ოპერაცია შეერთებული შტატების ქალთა ოლიმპიური მარათონის შესარჩევ ეტაპამდე 17 დღით ადრე. თუმცა, იგი ოპერაციიდან გაცილებით სწრაფად გამოჯანმრთელდა, ვიდრე მოსალოდნელი იყო და იყო ფავორიტი შესარჩევ ეტაპზე, ოლიმპიაში, ვაშინგტონი. მან მეორე ჩემპიონ ჯული ბრაუნს 30 წამით აჯობა და გაიმარჯვა. ამჯერად მან დააფიქსირა 2:31:04. სამი თვის შემდეგ მან იასპარეზა ლოს-ანჯელესში 1984 წლის ზაფხულის ოლიმპიურ თამაშებზე, მოიგო პირველი ოლიმპიური ქალთა მარათონი (2:24:52 წუთით). რამდენიმე ასეული მეტრით გაუსწრო გრეტ უაიტსს, როზა მოტას და ინგრიდ კრისტიანსენს.
ბენუამ წარმატებას მიაღწია არამარათონულ დისტანციებზეც. მან მოიგო პრესტიჟული ფოლმაუთის გზის შეჯიბრი (11.4 კმ) სულ ექვსჯერ (1976, 1978, 1981–1983 და 1985 წლებში). ამ შემთხვევაში ოთხჯერ მოხსნა რეკორდი.
მიუხედავად იმისა, რომ მან მოიგო 1985 წლის ჩიკაგოს მარათონი, დაამარცხა კრისტიანსენი და მოტა ამერიკისთვის რეკორდულ დროში 2:21:21 (რეკორდი ხელშეუხებელი დარჩა 18 წლის განმავლობაში, სანამ დინა კასტორმა არ დაამხო იგი 2003 წელს ლონდონში). ოლიმპიური გამარჯვების შემდეგ ბენუა შეფერხდა რამდენიმე წლის განმავლობაში ტრავმებით და უჭირდა მთავარ შეჯიბრებში მონაწილეობა. 1985 წელს მან მიიღო ჯეიმზ ე. სალივანის ჯილდო, როგორც საუკეთესო მოყვარულმა სპორტსმენმა შეერთებულ შტატებში.
ბენუამ დაწერა Running Tide (1987) და Running for Women (1995).
1998 წელს მან დააარსა Beach to Beacon 10K შეჯიბრი - ათკილომეტრიანი რბოლა, რომელიც ტარდება კეიპ ელიზაბეტში, მეინის შტატში, ყოველ აგვისტოში, კრესენტ-ბიჩის სახელმწიფო პარკიდან ფორტ უილიამსის პარკამდე და პორტლენდ ჰედ ლაითამდე. რბოლა იზიდავს მსოფლიოს ბევრ მორბენალს. ელიტარული მორბენლები ხშირად მონაწილეობენ ამ გარბენში და შემდეგ, მომდევნო შაბათ-კვირას, მონაწილეობან ფალმაუთის გარბენში კეიპ კოდში, მასაჩუსეტსში. ბენუამ ეს რბოლა რამდენჯერმე მოიგო. ბოლოს ამ შეჯიბრზე იგი 2022 წელს გავიდა, დააფიქსირა 69-ე საუკეთესო შედეგი ქალებში და პირველი იყო თავის ასაკობრივ ჯგუფში.
2003 წელს, 46 წლის ასაკში, ბენუამ მოიგო მეინის ნახევარმარათონი, დაამარცხა მასზე ორი ათწლეულით უმცროსი მორბენლები და ის იყო ყველაზე სწრაფი, გარდა ექვსი კაცისა. მარათონი დაასრულა 1 საათსა 18 წუთში. 2006 წელს იგი დაეხმარა ველოსიპედით მოასპარეზე ყოფილ ჩემპიონ ლენს არმსტრონგს, ნიუ-იორკის მარათონში მონაწილეობისას. 2008 წლის აშშ-ის ოლიმპიური გუნდის შესარჩევ ეტაპზე, 50 წლის ასაკში, მან დააფიქსირა 2:49:08, დაამყარა აშშ-ის ახალი რეკორდი 50 წელზე უფროსების კატეგორიაში. როდესაც მან 2009 წლის 1 ნოემბერს ნიუ-იორკის მარათონზე გაირბინა, მოხსნა უფროსი მასტერსის რეკორდი 50 წელზე უფროსი ასაკის მორბენლებში, საბოლოო დროით 2:49:09. 2010 წლის 10 ოქტომბერს, მან დაიკავა 43-ე ადგილი ჩიკაგოს მარათონზე - მერვე ოლიმპიური მარათონის გუნდში კვალიფიკაციისთვის მას 1 წუთი და 50 წამი დააკლდა, მაგრამ დააფიქსირა ყველაზე სწრაფი დრო 52 წელს გადაცილებული ქალის მიერ. იმავე თვეში, მან გაირბინა ათენის კლასიკურ მარათონზე და დაასრულა იგი 3 საათსა და 2 წუთში (მისი კარიერის ყველაზე ნელი შედეგი); 2011 წლის აპრილში ჟოანმა იასპარეზა ბოსტონის მარათონში, დაასრულა კურსი 2:51:29-ში და დაიკავა პირველი ადგილი თავის ასაკობრივ ჯგუფში. 2013-დან 2015 წლამდე სამუელსონი ყოველწლიურად დარბოდა ბოსტონის მარათონზე, სადაც ოთხიდან სამ შემთხვევაში 55-59 წლის ასაკობრივ კატეგორიაში დააფიქსირა საუკეთესო დრო. არცერთი არ არის აღიარებული მსოფლიო მძლეოსნობის მიერ, რადგან ბოსტონის მარათონის კურსი არ შეესაბამება საერთაშორისო წესებს. მისი დროები იყო 2:50:33 (2013), 2:52:15 (2014) და 2:54:26 (2015). 2019 წელს ბენუამ ისევ გაირბინა ბოსტონის მარათონში, 1979 წლის მოგებიდან ორმოცი წლის თავზე. იგი იმედოვნებდა, რომ 1979 წლის დროიდან 40 წუთში იქნებოდა, მაგრამ ამაზე უკეთესი დროც კი დააფიქსირა 3:04:00 დროით და კვლავ მოიგო თავის ასაკობრივ ჯგუფში (60-64).
ბენუა 1983 წლიდან ყოველწლიურად მონაწილეობს Bix 7-ის საგზაო რბოლაში დევენპორტში, აიოვაში. მან ეს შეჯიბრი ოთხჯერ მოიგო. ბენუას და ბილ როჯერსის ბრინჯაოს ქანდაკება დაიდგა ბიქსის ფინიშთან 2007 წელს.
ბენუა ცხოვრობს ფრიპორტში, მეინში, სადაც საშუალო სკოლის სპორტულ კომპლექსს ჰქვია მისი სახელი. სირბილის გარდა, ის ამჟამად მუშაობს გრძელ დისტანციებზე და ქვეყნის გარშემო მორბენალ ქალთა მწვრთნელად, არის მოტივაციური სპიკერი და სპორტული კომენტატორი. იგი წარმოდგენილია Nike+ iPod-ის სისტემაზე, როგორც ერთ-ერთი მილოცვის ხმა. ბენუას და ქმარს სკოტ სამუელსონს ჰყავთ ორი შვილი, ქალიშვილი ები და ვაჟი ანდერსი, რომლებიც მორბენალები არიან და გაირბინეს 2014 წლის ბოსტონის მარათონში დედასთან ერთად.
იგი შეიყვანეს ეროვნული დისტანციებზე სირბილის დიდების დარბაზში 1998 წელს, მეინის ქალთა დიდების დარბაზში 2000 წელს, ეროვნული ტრეინინგის დიდების დარბაზში 2004 წელს და აშშ-ის მორბენალთა ოსტატების დიდების დარბაზში 2014 წელს. 2017 წელს, LA Memorial Coliseum-ის საპატიო სასამართლოში გაიხსნა მისი საპატივსაცემო დაფა.
2019 წელს, ბოსტონის მარათონის პირველი გამარჯვების 40 წლის იუბილის წინა დღეს, ბენუა და მისი ქალიშვილი ები ერთად დარბოდნენ, როგორც წინა მარათონებში. ჯოანმა დააფიქსირა 3:04:00, რაც იყო მისი თავდაპირველი დროიდან 40 წუთით მეტი. ეს იყო დაპირება, რომელიც მან დადო ბოსტონის მარათონის შეჯიბრებამდე. ამან მას საშუალება მისცა მოეგო თავისი ასაკობრივი ჯგუფი (60-64) თითქმის ცხრა წუთით, მაგრამ ჩამოუვარდებოდა მარათონში 60 წელს გადაცილებული ქალების ყველაზე სწრაფ დროს (3:01:30).
ტუმბესი
ტოპონიმი ტუმბესი შეიძლება აღნიშნავდეს:
აიძური-ე
პრუსიული ლურჯის უპირატესობანი
ეს ფერი გერმანელმა ალქიმიკოსმა იოჰან კონრად დიპელმა (1673-1734) გამოიგონა 1704 წელს. ამ პიგმენტს რამდენიმე უპორატესობა ჰქონდა ინდიგო ფერთან შედარებით, რომელსაც პრუსიული ლურჯის შემოსვლამდე, მე-18 საუკუნის დასაწყისის იაპონურ ხის ნამუშევრებში იყენებნენ. ინდიგო ფერი კომელინას და სხვა მცენარეების ფურცლებიდან იწარმოებოდა, მაგრამ ეს ყვავილები საღებავს მხოლოდ მუქ ლურჯ ელფერს აძლევდნენ. რომ შევადაროთ, პრუსიული ლურჯი გამოირჩეოდა სითამამით, სიცოცხლით და სინათლით, ტონების ფართო დიაპაზონით და გაქრობისადმი მეტი წინააღმდეგობით. პრუსიული ლურჯი განსაკუთრებით გამოსადეგია ღრმა წყლის, ოკეანეების, მდინარეების, ზღვების, ცისფერი ცის გამოსახატავად. შესაბამისად ლოგიკურია ის, რომ ეს ფერი ლანდშაფტის გრავიურების შექმნის მთავარი ფაქტორი გახდა. პრუსიული ლურჯი იაპონიაში ცნობილი იყო, როგორც ბერურინ-აი ან ბერუ-აი, ანუ ბერლინის ლურჯი, ეს სიტყვა გერმანული სიტყვიდან ბერლინიდან მომდინარეობს, რომელიც პრუსიის (სადაც პრუსიული ლურჯი იწარმოებოდა) დედაქალაქს წარმოადგენდა.
ისტორია
პრუსიული ლურჯი იაპონიაში დაახლოებით 1790 წელს შემოიტანეს, ჰოლანდიური სავაჭრო პუნქტის დეშიმას საშუალებით. მთელი იაპონია, გარდა ამ სავაჭრო პუნქტისა, ამ დროს დანარჩენი მსოფლიოსგან იზოლირებული იყო, ჰოლანდიელებს კი იაპონიასთან სავაჭრო მონოპოლია 200 წელზე მეტი ხნის განმავლობაში ჰქონდათ.
მე-18 საუკუნის მეორე ნახევარში ბერლინური ლურჯი ფერწერის რამდენიმე სახელმძღვანელოშია ნახსენები, სადაც ასევე წერია, რომ იმ დროს, ამ ფერის მოპოვება ძალიან ძნელი იყო, რადგან ჰოლანდიელებს ის შორიდან მოჰქონდათ. შესაბამისად პრუსიული ლურჯი ძვირი ღირდა და დიდ ფუფუნებად ითვლებოდა. ასე, რომ ის თავდაპირველად ძალიან იშვიათად გამოიყენებოდა ნამუშევრებში, მოგვიანებით კი სურიმონო გრავიურებში და ხის ცალკეულ გრავიურებში. თუმცა შემდგომში იმ ნამუშევრების წარმატებამ, რომელზეც ბერლინური ლურჯი იყო წარმოდგენილი ამ ფერის კომერციული იმპორტი და ფასის შემცირება გამოიწვია. შესაბამისად, ამან გრავიორებს საშუალება მისცა ეს ფერი უფრო ფართოდ და თავისუფლად გამოეყენებინათ ნამუშევრებში.
ტემპო რეფორმები
1841 წელს ტოკუგავას მთავრობამ მოკლე კანონები გამოსცა, რომლებიც ცნობილია, როგორც ტემპო რეფორმები. კანონმა აკრძალა ხის ტილოებში მოციმციმე ფერების გამოყენება. ზოგიერთი ამტკიცებდა, რომ აიძური-ე გრავიურები პოპულარული გახდა, როგორც ფერადი გრავიურების ალტერნატივა. მაგრამ კაცუსიკა ჰოკუსაის უმშვენიერესი გრავიურები მიუთითებს იმაზე, რომ ეს ტექნიკა ამ კანონამდეც პოპულარული იყო. შესაბამისად, ეს თეორია ფართოდ აღარ არის მიღებული. ამის გარდა, ეჭვგარეშეა ის, რომ მონოქრომული გრავიურების დამზადება უფრო იაფი იყო, ვიდრე ფერადის.
აიძურე-ე გრავიორები
აიძური-ე გრავიურების ძირითადი დიზაინერები ჰოკუსაი, ჰიროშიგე, კეისაი ეიზენი, კუნისადა და უტაგავა სადაჰიდი იყვნენ.
ისეია სობეი და კეისაი ეიზენი
1830 წელს ისეია სობეიმ, გრავიურების გამომცემელმა გამოიყენა პრუსიული ლურჯი გრავიურაში, რომლის დიზაინი შექმნილი იყო კეისაი ეიზენის მიერ. ეიზენმა გრავიურები მხოლოდ იმპორტირებული ლურჯის გამოყენებით შექმნა, რამაც ამ ფერის პოპულარობის ზრდა გამოიწვია. ასევე მოდური გახდა პიგმენტის გამოყენება ფიგურათა გრავიურებში და უკვე ერთი წლის შემდეგ პეიზაჟებში.
კაცუსიკა ჰოკუსაი
კაცუსიკა ჰოკუსაი (1760-1849) იყო ერთ-ერთი პირველი იყო, რომელმაც აიძური-ე გრავიურები შექმნა. 1931 წელს მისი ცნობილი გრავიურების სერიიდან „მთა ფუძიამას ოცდათექვსმეტი ხედი“ ათი ნამუშევარი, მათ შორის ყველაზე ცნობილი „კანაგავას დიდი ტალღა“ პრუსიულ ფერში დაიბეჭდა.
ფილიპ ფრანც ფონ ზიბოლდი
ბერლინური ლურჯს ასევე ფილიპ ფრანც ფონ ზიბოლდის კოლექციაშიც შევხვდებით, რომელიც 1826 წელს იაპონიის კუძნულ დეშიმაზე ჰოლანდიურ სავაჭრო ჯგუფთან ერთად ჩამოვიდა.
უტაგავა ჰიროშიგე
უტაგავა ჰიროშიგე (1797-1858) იყო კიდევ ერთი მხატვარი, რომელიც გამოცდილი იყო აიძური-ე გრავიურების დამზადებაში. ჰიროშიგემ ლანდშაპტის გრავიურებში პრუსიული ლურჯი წითელთან და ყვითელთან ერთადაც გამოიყენა.
უტაგავა კუნისადა და უტაგავა სიდაჰიდე
სხვა მხატვრები, რომლებიც აიძური-ე დიზაინიში ექსპერიმენტებს ატარებდნენ იყვნენ უტაგავა კუნისადა (1786-1865) და უტაგავა სიდაჰიდე (1807-1873). მიუხედავად იმისა, რომ ისინი მხოლოდ ერთი ტიპის ლურჯ ფერს იყენებდნენ, განმეორებითი გრავირებით, ფერთა თანდათანობითი გადასვლებით შეძლეს, რომ შუქ-ჩრდილების გამოკვეთისთვის მიეღწიათ.
სქოლიო
კატეგორია:იაპონური ხელოვნება კატეგორია:გრავიურის ოსტატები
Formica macrocephala
Formica macrocephala — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ალფრედ კაკუევი
სქოლიო
კატეგორია:დაბადებული 1934 კატეგორია:დაბადებული 30 ნოემბერი კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები
სტიქსი (ტასმანია)
სტიქსი (Styx River) — მდინარე ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 58.5 კილომეტრს.
რესურსები ინტერნეტში
კატეგორია:ტასმანიის მდინარეები
ტუმბესი (ქალაქი)
ტუმბესი – ქალაქი პერუს ჩრდილო-დასავლეთში, მდინარე ტუმბესის სანაპიროებზე, ტუმბესის რეგიონის დედაქალაქი. მდებარეობს ეკვადორის საზღვართან საკმაოდ ახლოს. მოსახლეობა შეადგენს 94 702 კაცს.
ისტორია
ტუმბესის ტერიტორია, ჯერ კიდევ ინკებამდელ ხანაში დასახლებული იყო ტუმპისის ეთნიკური ჯგუფის ხალხებით, დაახლოებით 178 000 ადამიანით. შემდგომში, 1400 წელს, ინკა პაჩაკუტიმ ეს ტერიტორია შეუერთა ინკების იმპერიას და მალე იგი იქცა იმპერიის უმნიშვნელოვანეს ცენტრად. ცოტა მოგვიანებით, იმპერატორმა უაინა კაპაკმა აქ გაიყვანა გზები და ააშენა სახლები და სასახლეები.
ესპანელთა შეჭრა
მანგლარესის ბრძოლაში, პისარომ სრული გამარჯვება მოიპოვა ადგილობრივებზე. დიდი კოლუმბიის ვიცე-სამეფოს დაშლის შემდეგ, მიუხედავად იმისა, რომ ქალაქი პერუს მიეკუთვნა, მას დე-ფაქტო ეკვადორი აკონტროლებდა. რის გამოც ამ ორ ქვეყანას შორის არაერთი საბრძოლო შეტაკება მომხდარა. მშვიდობა მიღწეული ვერ იქნა 1992 წლამდე, როდესაც უკანასკნელი კონფლიქტის შემდეგ პერუს პრეზიდენტმა ალბერტო ფუხიმორმა და ეკვადორის პრეზიდენტმა ხამილ მაუადმა ხელი მოაწერეს დოკუმენტს, რომლის მიხედვითაც, ეკვადორი ტუმბესსა და მის მიმდებარე ტერიტორიებს პერუს შემადგენელ ნაწილად აღიარებს.
რესურსები ინტერნეტში
კატეგორია:პერუს ქალაქები
დავით V
დავით V — საქართველოს მეფე 1155, დემეტრე I-ის უფროსი ძე. დემეტრე I-ს ორი ვაჟი ჰყავდა — დავითი და გიორგი. მემკვიდრეობითობის წესით მეფობა მამის შემდეგ უფროს ძეს, დავითს უნდა მიეღო, მაგრამ დემეტრე იყო „მარჩეველი ძისა უმცროსისა“ — გიორგისა. ეს კი იმას ნიშნავდა, რომ დემეტრე თავის მემკვიდრედ გიორგის აცხადებდა და სამეფო ტახტსაც უმზადებდა. რა იყო მიზეზი დემეტრესა და დავითს შორის ცუდი დამოკიდებულებისა წყაროები ამის შესახებ არაფერს ამბობენ. დავითმა, როგორც ჩანს, კარგად დაინახა, რომ თუ იგი აქტიურ მოქმედებაზე არ გადავიდოდა ტახტს არავინ მიართმევდა. მან დაიწყო მზადება შეთქმულებისათვის რაც მიზნად დემეტრეს ჩამოგდებას ისახავდა, მაგრამ ეს გამოსვლა მეფეს ადვილად ჩაუხშვია, თუმცა დემეტრეს აჯანყების მოთავენი არ დაუსჯია. ამის შესახებ წყაროებში არაფერია ცნობილი. ეს ამბავი დაახლოებით 1150 წელს უნდა მომხდარიყო.
პირველ მარცხს დავითი არ შეუშინებია, მან ახალი აჯანყება მოუწყო მამას, ტახტიდან ჩამოაგდო, ბერად აღკვეცა და დავით-გარეჯის მონასტერში გაგზავნა. დემეტრეს ტახტიდან ჩამოგდებას მისი მომხრეებისა და მოხელეების გადაყენება მოჰყვა. დავითმა ორბელებს ამირსპასალარობა წაართვა და მამამისის მიერ დატყვევებულ და მის მიერ განთავისუფლებულ თირქაშ აბულეთის-ძეს გადასცა. ეს ის თირქაშია, რომლის მამა, ივანე, დემეტრეს წინააღმდეგ შეთქმულებაში ამხილეს და მეფის ბრძანებით სიკვდილით დასაჯეს. ივანეს შვილი, თირქაში, მტრობდა მეფეს რის გამოც შეპყრობილ იქნა. დავითის ამ ღონისძიებებმა მოწინააღმდეგეთა მრავალრიცხოვანი წრე შექმნა, რომელიც დავითის ძმის გიორგის გარშემო მოიყარა თავი. დავით-გარეჯში ბერად აღკვეცილ დემეტრესაც საიდუმლო კავშირი ჰქონდა დამყარებული ამ ჯგუფთან. დავით V გამეფებიდან ექვს თვეში გარდაიცვალა. ქართველი მემატიანე მოკლედ გადმოგვცემს ამ ამბავს: „დასუეს მეფედ ძე მისი დავით. იმეფა ექუს თუე და მოკუდა“. სომეხი ისტორიკოსი მხითარ გოში დავითის სიკვდილს ორბელებს აბრალებს, მეორე სომეხი ისტორიკოსი ვარდანი კი პირდაპირ მიუთითებს მის მკვლელებს — სუმბატ და ივანე ორბელებს.
ეს ამბები, წყაროების მიხედვით, 1154-1155 წლებში მომხდარა. ამის შემდეგ დემეტრე I დაბრუნდა თბილისში და თავისი უმცროსი ძე გიორგი თანამოსაყდრედ დაისვა, ხოლო ორბელებმა ალბათ ამ სამსახურის ფასად კვლავ დაიბრუნეს ამირსპასალარობა.
დავით V-ს მცირეწლოვანი ძე — დემნა დარჩა. დავითის სიკვდილის შემდეგ ის აღსაზრდელად ორბელებს ჩააბარეს. მოგვიანებით, 1177 წელს, დემნა ბატონიშვილმა სამეფო ტახტი მოითხოვა, რასაც გიორგის წინააღმდეგ დიდი აჯანყება მოჰყვა 1177-78 წლებში. დემნას მხარში ედგა მისი სიმამრი — ივანე ორბელი, კაცი, რომელმაც წყაროების მიხედვით, თავის დროზე დიდი როლი ითამაშა გიორგის გამეფებაში. ეს აჯანყება მარცხით დამთავრდა და მეფე გიორგი III სასტიკად გაუსწორდა მის მოთავეებს.
ლიტერატურა
კატეგორია:საქართველოს მეფეები კატეგორია:საქართველოს სამეფოს ბაგრატიონები
კაკაო (სასმელი)
მინი კაკაო - უალკოჰოლო სასმელი, რომელიც შეიცავს კაკაოს, ძროხის, თხის ან სხვა რძეს ან წყალს და შაქარს. შავი ან მწარე შოკოლადის გამდნარი ფირფიტის ან ფხვნილის შემცველ კაკაოს ცხელი შოკოლადი ეწოდება, ის გამოირჩევა ნაკლებად ტკბილი გემოთი და უფრო სქელი კონსისტენციით. ცხელი შოკოლადი მზადდება რძეხე, შეიძლება დაემატოს ზეფირი ან ათქვეფილი ნაღები, ვანილი, დარიჩინი, ზოგ ქვეყანაში ყველი, ჯემი, თაფლი, სიმინდის ფქვილი. ჩვეულებრივი კაკაოს დამზადების პროცესი უფრო მარტივი და ნაკლებად ძვირია, ის მზადდება კაკაოს ფხვნილით, შესაძლოა, წყალზე, შეიძლება ცხელად ან ცივად გაიცეს, ითვლება საუზმის სასმელად. ნიგერიაში კაკაოს შოკოლადის ჩაისაც უწოდებენ, რადგან ნიგერიაში ხანდახან ნებისმიერ საუზმის სასმელს ჩაის უწოდებენ.
ისტორია
პირველ კაკაოს მაიას ტომი 2000-2500 წლის წინ ამზადებდა დაზელილი კაკაოს მარცვლების, წყლის, წიწაკის და სხვა ინგრედიენტების შერევით. არსებობს მოსაზრება, რომ კაკაო მაიას ტომზეც უფრო ძველია. სასმელი ცივი და მწარე იყო და რიტუალებში იყენებოდა. შოკოლადი მაიას ტომში ყველა სოციალური კლასისთვის იყო ხელმისაწვდომი, მაგრამ მდიდრები კაკაოს უფრო დიდი ჭურჭლით სვამდნენ, რომელიც შემდგომში მათთან ერთად იმარხებოდა. ერთ-ერთ სამარხში ნაპოვნი იყო კაკაოს აღმნიშვნელი გლიფი და შოკოლადის სასმელის ნახატი. მაღალი სტატუსის მაჩვენებელი შოკოლადი აცტეკებისთვის იყო. კაკაოს დაბალი სტატუსის ადამიანის მიერ დალევა ცუდ ნიშნად ითვლებოდა.აცტეკები კაკაოს ვანილს უმატებდნენ და მომზადებას დაპყრობილ ხალხს აბარებდნენ. რადგან ამერიკებში შაქარი ჯერ არ იყო სასმელს მწარე გემო ჰქონდა და ცივად ილეოდა. ესპანელი დამპყრობლები და მისიონერები მას აღწერდნენ, როგორც მწარე და უსიამოვნო გემოს მქონე სასმელს.
ესპანელმა დამპყრობელმა კორტესმა ესპანეთში დაბრუნებისას ამერიკებიდან ჩამოიტანა შოკოლადი და მის მოსამზადებლად საჭირო ნივთები. ამის შემდეგ იგი ჯერ ესპანეთის სამეფო ოჯახის და არისტოკრატიის წარმომადგენლების შორის, შემდეგ კი მთელ ევროპაში გავრცელდა, დაიწყო მისი გაცხელება და შაქრით დატკბობა, იცვლებოდა ინგრედიენტები, რადგან ბევრი ტრადიციული ამერიკული სუნელი და მცენარე ევროპაში არ იყო ხელმისაწვდომი. თვითონ კაკაოს ხეც მხოლოდ სამხრეთ ამერიკაში იზრდებოდა და კაკოს მარცვლები ფუფუნებად ითვლებოდა. ესპანეთის სამეფო ოჯახის ქალებს შოკოლადს მზითვშიც ატანდნენ. თანდათაკაკაო პოპულარული გახდა მთელი ევროპის არისტოკრატიულ წრეში. მე-19 საუკუნეში შოკოლადის ბატონების და ფირფიტების გამოგონების შემდეგ კაკაოს ცხელი შოკოლადი გამოეყო - აქამდე ორივე ტერმინი ერთ სასმელს ნიშნავდა, ასევე იხმარებოდა "თხევადი შოკოლადი" ან "დასალევი შოკოლადი". დღეს კაკაო პოპულარულია მთელ მსოფლიოში.
სარგებელი და საფრთხე ჯანმრთელობისთვის
16-19 საუკუნეებში კაკაო სხვადასხვა წყაროს მიხედვით ცხელების, აგრესიის და ცუდი გუნების, გულის, თირკმელის ან კუჭის პრობლემების წამლად ითვლებოდა. ზოგი თანამედროვე კვლევა მიგვითითებს კაკაოს სარგებლობაზე გულისთვის და სისხლის მიმოქცევისთვის ანტიოქსიდანტების დიდი რაოდენობის გამო. კაკაოს მოხმარებასთან დაკავშირებული საფრთხე უკავშირდება შაქრის და ცხიმების მაღალ შემცველობას. მის მოხმარებას ⁷ კათოლიკური ეკლესიაც ეწინააღმდეგებოდა.
წყაროები
კატეგორია: სასმელები
კატეგორია:გასტრონომია კატეგორია:ცხელი სასმელები კატეგორია:შოკოლადის სასმელები კატეგორია:უალკოჰოლო სასმელები
Formica macrognatha
Formica macrognatha — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ქვახვრელის გამოქვაბულების კომპლექსი
ქვახვრელის კლდეში ნაკვეთი კომპლექსი ქვიშაქვის კლდეშია გამოკვეთილი. კომპლექსში შედის კლდის სიღრმეში ნაკვეთი ეკლესია, კორიდორები, სადგომები, ასევე, სამრეკლო, რომელიც გამოქვაბულის შესასვლელის თავზეა, თუმცა იგი მოგვიანებითაა მიშენებული ნატეხი ქვით. სამრეკლო უკავშირდება ბნელ კორიდორს (სიგრძე 19 მ. სიგანე 2 მ. სიმაღლე 2,5 მ.) ეს კორიდორი ძირითადია, იგი მიემართება ჩრდილოეთიდან სამხრეთისკენ, მის გარდა კიდევ ორი კორიდორია გამოქვაბულში. ძირითადი კორიდორის აღმოსავლეთ კედელში გაჭრილი შესასვლელიდან შესაძლებელია მოვხვდეთ კვირაცხოვლის სახელობის ეკლესიაში.
კვირაცხოვლის სახელობის გამოქვაბულში ნაკვეთი ეკლესია სიმაღლით 7,6 მ-ია. საკურთხეველი კანკელით ყოფილა გამოყოფილი, რომელიც კლდეში ნაკვეთი მცირე ნაწილებია შემორჩენილი. ამჟამად აღდგენილია.
დღესდღეობით ქვახვრელის გამოქვაბულების კომპლექსში მდებარე კვირაცხოვლის სახელობის ეკლესია სამთავისისა და გორის ეპარქიის დაქვემდებარებაშია.
2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
აფხაზეთის კომუნისტური პარტია
აფხაზეთის კომუნისტური პარტია (Аҧсны Акомунисттә Апартиа) — პოლიტიკური პარტია სეპარატისტულ აფხაზეთში. დაარსდა 1994 წელს. პარტიის თავმჯდომარეა ლევ შამბა, ცენტრალური კომიტეტის პირველი მდივანი – ენვერ კაპბა. პარტიის წევრები გარდა მუშებისა და გლეხებისა არიან მინისტრები, სახელმწიფო კომპანიების თავმჯდომარეები, დეპუტატები.
პარტიას აქვს თავისი ბეჭდვითი ორგანო – გაზეთი „პრავდა აბხაზიი“. აფხაზეთის ყველა ქალაქსა და რაიონში ფუნქციონირებს საქალაქო და რაიონული კომიტეტები. აფხაზეთის კომუნისტური პარტია მხარს უჭერს აფხაზეთის სეპარატისტული ხელისუფლების კურსს. პარტიის ხელმძღვანელობას აქვს კონტაქტები რუსეთისა და დსთ-ის იდეოლოგიურად მონათესავე სტრუქტურებთან, აფხაზეთის დამოუკიდებლობის საკითხში პარტიის პოზიციისა და ხედვის გავრცელების მიზნით. პარტიის აზრით, აფხაზეთში რუსეთის როლის დასუსტების შემთხვევაში სულ უფრო მეტად გაიზრდება თურქეთის გავლენა. პარტიას ჰყავს 2000 წევრი.
ისტორია
1994 წელს შეიქმნა „აფხაზეთის კომუნისტური პარტია“, როგორც დამოუკიდებელი პარტია. მხარს უჭერდა სეპარატისტული რესპუბლიკის ხელისუფლებასა და დე–ფაქტო პრეზიდენტს, ვლადისლავ არძინბას. მჭიდროდ თანამშრომლობდა რესპუბლიკურ პარტიასთან – „აფსნი“.
1997 წელს ჩატარდა აფხაზეთის კომუნისტური პარტიის II ყრილობა, რომელზედაც ახალი წესდება და პროგრამა მიიღეს. 1999 წლის ე. წ. საპრეზიდენტო არჩევნებში კომუნისტური პარტია და პარტია „აფსნი“ საერთო პლატფორმით გამოდიოდნენ. მათი თანამშრომლობა შემდგომშიც გრძელდებოდა. 2009 წლის 12 დეკემბრის ე. წ. საპრეზიდენტო არჩევნებში კომუნისტურმა პარტიამ, სარეგისტრაციო ვადის დარღვევასთან დაკავშირებით, საკუთარი კანდიდატის წამოყენება ვერ მოახერხა, რის გამოც პარტია „ერთიანი აფხაზეთის“ მიერ წამოყენებულ სერგეი ბაგაფშის კანდიდატურას დაუჭირა მხარი.
აფხაზეთის კომუნისტური პარტია მომხრეა აფხაზეთის დამოუკიდებლობის და შერეული ეკონომიკის. მხარს უჭერს ხელისუფლებას და მას მხოლოდ კონკრეტულ საკითხებში აკრიტიკებს. პარტიამ, რეგიონის სხვა კომუნისტებისგან განსხვავებით, დაგმო სტალინის მემკვიდრეობა.
საგარეო ურთიერთობები
აფხაზეთის კომუნისტურ პარტიას მჭიდრო კონტაქტები აქვს რუსეთის კომუნისტურ წრეებთან. ის გაწევრიანებულია კომუნისტური პარტიების კავშირი – საბჭოთა კავშირის კომუნისტურ პარტიასთან (Союз коммунистических партий — Коммунистическая партия Советского Союза ), რომლის ლიდერიც იყო ოლეგ შენინი. საბჭოთა კავშირის კომუნისტურ პარტიის XXXIV ყრილობის მიერ არჩეულ საბჭოში აფხაზეთის კომუნისტურ პარტიიდან შედიან ლევ შამბა, პაჩ ვარციცი და ალექსანდრე ტრუბიცინი, საკონტროლო–სარევიზიო კომისიაში – იური შამბა.
ლიდერები
პარტიის ცენტრალური კომიტეტის პირველი მდივნები:
ოსლობი
ოსლობი (ოფიციალურად ოსლობის მუნიციპალიტეტი; Lungsod sa Oslob; Bayan ng Oslob) ― მეოთხე კლასის მუნიციპალიტეტი სებუს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 29 264 ადამიანს შეადგენს. მოიცავს 21 ბარანგაის.
სქოლიო
კატეგორია:სებუს პროვინციის მუნიციპალიტეტები
ლიტერატურა
thumb|300px|[[მერტონის კოლეჯის ბიბლიოთეკა]] thumb|right|ძველი წიგნების შეკვრა მერტონის კოლეჯის ბიბლიოთეკაში. ლიტერატურა (littera — „ანბანის ასო“) ეტიმოლოგიურად ბერძნულიდან არის „ვწერ“ — ფართო მნიშვნელობით საზოგადოებრივად ღირებული ნაწერი და ნაბეჭდი პროდუქცია. ვიწრო გაგებით — მხატვრული ლიტერატურა, ხელოვნების ერთ-ერთი დარგი, რომელიც გამოსახვის საშუალებად იყენებს სიტყვას, მეტყველებას, ენას. ანტიკურ ხანაში მას მხოლოდ ზეპირსიტყვიერების ფორმა ჰქონდა, შემდეგ კი წერილობითი ფორმა მიიღო. დროთა განმავლობაში ლიტერატურამ შეიძინა კერძო ხასიათი და გახდა საზოგადოებრივი ყოფიერების, ადამიანური ურთიერთობებისა და ემოციების გამოხატვისა და კვლევის საშუალება.
ლიტერატურის სახეები
პოეტურ ნაწარმოებებს მიეკუთვნება:
ლიტერატურულ ნაწარმოებთა განსაკუთრებულ სახეობას წარმოადგენს მოკლე გამოთქმები, რომლებიც გამოხატავენ ადამიანთა ნააზრევს ცხოვრების სხვადასხვა ღირებულებების შესახებ:
ლიტერატურათმცოდნეობა, რომელიც შეისწავლის ლიტერატურის ისტორიასა და ფორმებს, იცნობს მისი განვითარების სტილსა და პერიოდებს:
ლიტერატურა შინაარსის მიხედვით
განსაზღვრების თანახმად, ლიტერატურულ ნაწარმოებებს მიეკუთვნება როგორც „ვეფხისტყაოსანი“ და „დავითიანი“, ასევე ბიბლია, ქართლის ცხოვრება და საქართველოს კონსტიტუცია. უფრო ხშირად ტერმინი „ლიტერატურა“ ესმით, როგორც ბელეტრისტიკა ანუ სიტყვაკაზმული მწერლობის (მოთხრობები, რომანები) ნაწარმოებთა ერთობლიობა.
ლიტერატურული ნაწარმოებები შინაარსის მიხედვით შეიძლება იყოს:
სხვადასხვა
ლიტერატურული ფიგურები:
ეროვნული ლიტერატურა:
რესურსები ინტერნეტში
*
სერაპიონ საკვირველთმოქმედი
სერაპიონ საკვირველთმოქმედი ღირსი მამა ჩვენი სერაპიონ საკვირველთმოქმედი, ნათლისმცემლის მონასტრის წინამძღვარი (გ. 1747). საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 24 აგვისტო] (6 სექტემბერი).
ღირსი სერაპიონ სასწაულთმოქმედი იყო გარეჯის უდაბნოს წმინდა იოანე ნათლისმცემლის მონასტრის წინამძღვარი. საქმითა და სიტყვით ძლიერ, მოღვაწეობით გამორჩეულ, დიდ მმარხველსა და მლოცველ წმინდა მამას ღვთისგან სასწაულთქმედების ნიჭი ჰქონდა მიმადლებული.
ერთხელ ღირსი სერაპიონი მონასტრის ძმებთან ერთად ქალაქში წავიდა საქმეზე. წინ მიმავალ მსახურებს, რომლებსაც საღმრთო მსახურებისათვის საჭირო ნივთები მიჰქონდათ, ავაზაკები შემოხვდნენ და გაძარცვეს. ისინი უკან გაიქცნენ და, შეწუხებულებმა, წინამძღვარს აუწყეს ყოველი. „დიდია ღმერთი, არ დავანებებ არაწმიდა წარმართებს სიწმიდეების მიტაცებას“, - თქვა წმინდა სერაპიონმა, მოიმარჯვა კვერთხი და მარტო გაედევნა მძარცველებს. ავაზაკებმა როგორც კი დაინახეს სერაპიონი, სახედარი ტვირთით იქვა დატოვეს და თვითონ კლდე-ღრეში მიიმალენენ. შემდგომ ავაზაკებს უთქვამთ: „ვინ იყო ის მონაზონი, რომელიც ჩვენ გამოგვიდგა, რადგან ვნახეთ ცეცხლი, რომელიც მისი კვერთხიდან გამოდიოდაო“.
სხვა დროს ნეტარი სერაპიონი თავის სენაკში ლოცულობდა. მოულოდნელად გარეთ გამოვიდა შეწუხებული და ძმებს უთხრა: „ვაი, ვაი, მონასტრის მსახურები ავაზაკებს გადაეყარნენ“. ეს თქვა და მაშინვე სენაკში შევიდა, დახშო კარი და მხურვალე ლოცვა დაიწყო. ორიოდე საათის შემდეგ მონასტრის მსახურები შეწუხებულები მოვიდნენ და თქვეს, გზაზე ავაზაკები შეგვხვდნენ, ჩვენ სახედრები ტვირთითურთ მივატოვეთ და გაქცევით ვუშველეთ თავსო. ცოტა ხნის შემდეგ დატვირთული სახედრებიც დაბრუნდნენ მონასტერში ადამიანთა თანხლების გარეშე. ღვთის მადლითა და ღირსი სერაპიონის წმინდა ლოცვით უვნებლად დაბრუნებული მსახურები ადიდებდნენ ღმერთს, რომელმაც მამა სერაპიონს დაფარული გამოუცხადა თავისი სიმდაბლისა და სიკეთისათვის.
სათნოებით გამორჩეული მონასტრის წინამძღვარი გადადგა, დიდი სქემა შეიმოსა და დაყუდებულ მოღვაწეობას შეუდგა. მუდმივი მეტანიებისა და ფეხზე დგომისაგან წმინდანს ფეხები ისე დაუავადდა, რომ დგომა აღარ შეეძლო. მალე მას ამქვეყნიდან გასვლის მოახლოებაც ეუწყა და ძმებს სთხოვა, მისი გვამი ეკლესიის შესასვლელში, მის მიერვე წინასწარ მომზადებულ საფლავში დაემარხათ, რათა ტაძარში ყოველ შემსვლელ-გამომსვლელს მისთვის გადაევლო. წმინდა სერაპიონი 1747 წელს აღესრულა. ანდერძისამებრ დაკრძალეს ტაძრის შესასვლელში.
ლიტერატურა
კატეგორია:ქართველი წმინდანები კატეგორია:XVIII საუკუნის ქრისტიანი წმინდანები
В
В, в (IPA გამოთქმა — „ვ“; ; ; ; ; ) — კირილური დამწერლობის ასო. ის თანხმოვანია და შეესატყვისება ქართულ „ვ“-ს.
დამატებითი ინფორმაცია
იწერება, როგორც ლათინური B (ბე), მაგრამ გამოითქმის, როგორც ქართული „ვ“. ასევე, რუსულსა და ბუგარულ ენაში, სიტყვის ბოლოში იკითხება ქართული ჶ-ს მსგავსად. კირილიცაში მისი სახელწოდებაა „ვეტი“, ხოლო რიცხვითი მნიშვნელობა — ორი (2).
მომდინარეობს ბერძნულ ასო ბეტადან. კირილიცაში ის გამოიყურება როგორც 30px, ხოლო გლაგოლიცაში როგორც — 13px.
აღნიშნული ასო გამოიყენება შემდეგ ენებში:
რესურსები ინტერნეტში
კატეგორია:კირილური ასოები
წყალტუბოს მუნიციპალიტეტის გერბი
წყალტუბოს მუნიციპალიტეტის გერბი — წყალტუბოს მუნიციპალიტეტის სახელმწიფო სიმბოლო დროშასთან ერთად. მიღებულია წყალტუბოს მუნიციპალიტეტის საკრებულოს მიერ.
აღწერილობა
გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.
ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავად ჩაწერილია დევიზი — „წყალტუბო“.
რესურსები ინტერნეტში
კატეგორია:საქართველოს მუნიციპალური გერბები კატეგორია:წყალტუბოს მუნიციპალიტეტი
Formica macrophthalma
Formica macrophthalma — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ხელფეხშეკრული კოლხური
ხელფეხშეკრული კოლხური იგივე მხედრული კოლხური — ცურვის უნიკალური, სამხედრო-საწვრთნელი სტილი. კიდურების მოძრაობა ცურვის ამ სახეობაში საყოველთაოდ აღიარებული ტრადიციული გაგებით არ გამოიყენება. სრიალი ხორციელდება წელისა და შეტყუპებული ფეხების დელფინისებური მოძრაობით. ერთ-ერთი სტილი ჰენრი კუპრაშვილის მიერ გაცოცხლებული ქართული ცურვის კოლხურ–იბერიული კომპლექსიდან: „ლაზური“, ანუ „თავისუფალი კოლხური“, „ოკრიბულა“, „ხელფეხშეკრული კოლხური“; „აფხაზური“, „იბერიული“, „ქიზიყური“, „ხაშურული“, „თახვია“.
1960-იანი წლების დასაწყისში, ანაკლიის მახლობლად, სოფ. ერგეტაში, მეგრელ ბერიკაცს ლევან ქურსუას (1887-1969) აქვს მოყოლილი ქართული ლეგენდა, რომ უძველეს დროში კოლხი (ლაზი) და იბერიელი მეომრები სამხედრო მომზადების დროს იყენებდნენ ხელფეხშეკრული ყაიდით ცურვას.
ხელფეხშეკრული კოლხურით ლაგუნა ვერეზე 2001 წლის 28 იანვარს, მსოფლიოსთვის ქართული ცურვის გაცნობის მიზნით, ჰენრი კუპრაშვილმა აუზში პლანეტაზე პირველმა, შეუსვენებლივ, გაცურა 2 კილომეტრი, ხოლო 2002 წელს, პირველად კაცობრიობის ისტორიაში, ამავე ხერხით გადაცურა დარდანელის სრუტე (12 კილომეტრი 3 საათსა და 15 წუთში).
2004 წლის 7 ივნისს «ლაგუნა ვერზე» პირველად ჩატარდა შეჯიბრება «თავისუფალ კოლხურსა» და «ხელფეხშეკრულ კოლხურში». 2006 წლის 12 მაისს შეჯიბრებაზე უკვე 60 სპორტსმენი გამოვიდა (მათ შორის, რუსთავიდან 10). "ლაგუნა ვერეს" აღზრდილებმა 2006 წლის 3 სექტემბერს მოაწყეს თბილისის ზღვის “ხელფეხშეკრული კოლხურით” მასობრივი გადაცურვა. კაცობრიობის ისტორიისათვის ამ უპრეცედენტო შეჯიბრებაში მონაწილეობა პირველი ადგილი დაიკავა 12 წლის ირაკლი შენგელიამ (3 500 მეტრიან დისტანციას მოანდომა 40 წუთი და 47 წამი, მეორე ადგილზე გავიდა 13 წლის ნასტია გრივაჩი (46.11), ხოლო მესამე ადგილი გაინაწილეს 11 წლის ნინო ბასილაიამ და ანი სიჭინავამ (57.54). 2007 წლის 30 აგვისტოს გაიმართა თბილისის ზღვის “ხელფეხშეკრული კოლხურით” მეორე ტრადიციული ჯგუფური გადაცურვა. პირველი ადგილი დაიკავა კვლავ 13 წლის ირაკლი შენგელიამ (37.53.00), რომელმაც გააუმჯობესა წინა შედეგი. მეორე ადგილზე გავიდა დათო ბარდაველიძე (51.17.00), მესამეზე – თემურ კობახიძე (53.03.00), მეოთხეზე – თიკა ბაკურაძე (57.23.00), მეხუთეზე – ანი სიჭინავა (57.58.00). ისინი მზად არიან იმავე ხერხით გადაცურონ მსოფლიოს ნებისმიერი სრუტე.
სქოლიო
კატეგორია:ცურვა კატეგორია:ქართული ცურვა
განძანი
განძანი — სოფელი საქართველოში, ნინოწმინდის მუნიციპალიტეტში, თემის ცენტრი (განძანი, საღამო). მდებარეობს ჯავახეთის ზეგანზე, ფარავნის ტბის სამხრეთით, მდინარე მდინარე ფარავნის ორივე ნაპირზე. ზღვის დონიდან 2020 მ. ნინოწმინდიდან დაშორებულია 22 კმ-ით.
ისტორია
განძანი სოფლის ისტორიული სახელია. გურჯისტანის ვილაიეთის დიდი დავთრის შედგენის დროს განძანი და, საერთოდ, აკშეჰირის ნაჰიჲეს ამ მონაკვეთზე რიგი სოფლებისა გაუკაცრიელებულია. 1847 წლის არქივისეულ ერთ საბუთში განძანში, როგორც შედარებით ახალ გაშენებულ სოფელში, 28 კომლია აღრიცხული. საბჭოთა პერიოდში განძანის სასოფლო საბჭოში შედიოდა აგრეთვე სოფლები ფოკა და ვლადიმიროვკა. სოფელში მოქმედებდა მეხორცეობა-მერძევეობის მეურნეობა.
განათლება და კულტურა
სოფელში დგას ვაჰან ტერიანის სახლ-მუზეუმი. ყოველი ივლისის ბოლო კვირას აღინიშნება ვაჰან ტერიანის პოეზიის დღე. სოფელში არის ორი საჯარო სკოლა.
ღირსშესანიშნაობები
სოფელში შემორჩენილია საკმაოდ კარგად შენახული XIV საუკუნის ჯაყელთა საგვარეულოს წარმომადგენლის შალვას მიერ აშენებული ორი ქართული ეკლესია. ორივე ეკლესია ერთნავიანია, ნაშენია თლილი ქვით, გადახურულია ორფერდა სახურავით, აქვს თითო კარი სამხრეთიდან. ეკლესიებზე შემორჩენილია ორ-ორი ასომთავრული წარწერა. როგორც წარწერებიდან ჩანს, ეკლესიები აშენებულია ნიკოლასძეთა მიერ. განძის ზედა ეკლესიის წარწერა ივანე როსტომაშვილს სრულად უნახავს, მაგრამ შემდეგ ვიღაცას დაუზიანებია. ზედა ეკლესიას აქვს მეორე წარწერაც, რომელიც შედარებით მაღლაა და უკეთ შენახულა. მეორე, ქვედა ეკლესია შედარებით მომცრო ზომისაა, ორი წარწერა აქვს. ეს ეკლესია ღვთიმშობლის სახელობისაა. მის ერთ წარწერაზე ვარსკვლავი ამოუხატიათ და ამოუშლიათ. ივანე როსტომაშვილის ცნობით ეკლესიებთან ერთად შემორჩნილი იყო ასევე ერთი ციხე.
სოფელში ასევე არის 1858 წელს აშენებული წმინდა კარაპეტის სახელობისა სომხური ეკლესია.
სქოლიო
კატეგორია:ნინოწმინდის მუნიციპალიტეტის სოფლები
პალმირა (კუბა)
პალმირა — ქალაქი და მუნიციპალიტეტი კუბაში, სიენფუეგოსის პროვინციაში.
დაარსდა 1879 წელს სახელით ლას-კასასი.სახელი პალმირა მხოლოდ 1940 წელს ეწოდა.
დემოგრაფია
2004 წელს, მუნიციპალიტეტის მოსახლეობა 33 153 ადამიანს შეადგენდა. 318 კმ² ფართობზე მოსახლეობის სიმჭიდროვე იყო 104,3 ადამიანი კმ²-ზე.
სქოლიო
კატეგორია:კუბის ქალაქები
ჭაპალა
ჭაპალა (ყოფ. ქოჩულო) — სოფელი აღმოსავლეთ საქართველოში, ქვემო ქართლის მხარის ბოლნისის მუნიციპალიტეტში, ნახიდურის თემში. მდებარეობს მდინარე მაშავერის მარჯვენა სანაპიროზე. ბოლნისიდან დაშორებულია 10 კილომეტრით. 2014 წლის აღწერის მონაცემებით სოფელში ცხოვრობს 1121 კაცი.
ღირსშესანიშნაობა
სოფელთან, მდინარეების მაშავერასა და ბოლნისისწყლის შუასაყარის მარჯვნივ 2-3 კმ-ზე, დგას შუა საუკუნეების ციხესიმაგრე. ციხის ძირში ნასოფლარი და 2 ეკლესიის ნანგრევებია. იქვე, მდ. მაშავერაზე, XVII ს. ქვის თაღიანი ხიდია.
სქოლიო
კატეგორია:ბოლნისის მუნიციპალიტეტის სოფლები
თრანდუილი
თრანდუილი — პერსონაჟი ჯ.რ.რ. ტოლკინის ლეგენდარიუმში. ბნელტევრის ელფთა მეფე, ლეგოლასის მამა, ოროფერის ძე, სინდარული წარმოშობის ელფი.
ისტორია
თრანდუილის ხალხს ძირითადად სილვანი, ანუ ტყის ელფები შეადგენდნენ. ცნობილია, რომ მეორე ეპოქის დაახლოებით 1000 წლამდე თრანდუილმა იმოგზაურა ლინდონიდან. იმ პერიოდში ანდუინის აღმოსავლეთ მხარეს არსებული ტყე ჯერ კიდევ „დიდი მწვანე ტყის“ სახელით იყო ცნობილი.
სხვადასხვა ვერსიით, სწორედ თრანდუილმა დააარსა ტყის სამეფო, სხვა ვერსიებით - ოროფერმა. ბევრი წყარო თანხმდება, რომ თრანდუილიც და ოროფერიც იბრძოდნენ უკანასკნელი კავშირის ბრძოლაში. ოროფერი მოკლული იქნა. 3441 წელს საურონის დამარცხების შემდეგ (მეორე ეპოქაში) თრანდუილი დაუბრუნდა მწვანე ტყეს. მესამე ეპოქის დაახლოებით 1050 წელს ეს ტყე წყვდიადმა მოიცვა და მას „ბნელტევრი“ (Mirkwood) ეწოდა. იქ გაჩნდნენ დიდი ობობები და სხვა უცნაური არსებები, ხოლო დოლ გულდურზე აშენდა ციხესიმაგრე, რომელსაც საურონი მართავდა.
თრანდუილი და მისი ხალხი ცხოვრობდნენ ბნელტევრის ჩრდილო-აღმოსავლეთ კუთხეში. დასახლებები ააშენეს ტყის მდინარესთან, მიწისქვეშა გამოქვაბულებში. მათ სამეფოს დიდი კარიბჭე იცავდა. მიუხედავად წყვდიადისა, ტყის ელფებს საკუთარი მაინც უყვარდათ. რომანში „ჰობიტი“ აღწერილია, რომ თრანდუილი ატარებდა წითელი ფოთლების და კენკროვნების გვირგვინს. გაზაფხულობით ეს გვირგვინი ტყის ყვავილებისგან კეთდებოდა. გარეგნობაში აგრეთვე გამოირჩეოდა ოქროსფერი თმა.
2941 წელს თრანდუილმა და მისმა რაზმმა დაიჭირეს ჯუჯა თორინი, რომელმაც ზეწოლის მიუხედავად, არ უამბო, თუ სად მიემართებოდა. მოგვიანებით ელფებმა დაიჭირეს სხვა ჯუჯებიც, ხოლო ბილბო ბეგინსი, რომელიც მათ თან ახლდა, ახლადმოპოვებული ბეჭდის დახმარებით, უხილავი დაჰყვებოდა. მოგვიანებით მან მოახერხა მეგობრებთან ერთად მდინარით, კასრებზე ამხედრებული გაპარულიყო.
დრაკონ სმაუგის განადგურების შემდეგ თრანდუილს მიუვიდა ხმა, რომ მარტოსული მთა თავისუფალი იყო და იგი, თავის ლაშქართან ერთად, გაემართა მთისკენ, რათა იქ დამალული განძის საკუთარი ნაწილი მიეღო. ამ განძზე პრეტენზია ადამიანებს და ჯუჯებსაც ჰქონდათ. აქვე მოხდა დიდი ბრძოლა ორკებთან და ვარგებთან, რომელსაც ხუთი ლაშქრის ბრძოლას უწოდებენ. ამ ომში დაიღუპნენ თორინი და კიდევ ორი ჯუჯა, ფილი და კილი.
ხუთი ლაშქრის ბრძოლის დასრულების შემდეგ ბილბომ თრანდუილს სიმბოლურად გადასცა ყელსაკიდი, რომელიც ვერცხლისა და მარგალიტებისგან იყო დამზადებული. თრანდუილმა მას „ელფთა მეგობარი“ უწოდა და ეს სახელი ბილბოს ელფებს შორის ბოლომდე გაჰყვა.
ბეჭდის ომის პერიოდში ბნელტევრი საურონის ლაშქრებმა ცეცხლში გაახვიეს. 3019 წლის 15 მარტს ელფებმა ისინი უკუაქციეს. 6 აპრილს თრანდუილი შეხვდა კელებორნს, ლოთლორიენის მბრძანებელს, რომლის ძალებმა დოლ გულდური აიღეს. წყვდიადი დროთა განმავლობაში გაიფანტა. ტყეს ერინ ლასგალენი, მწვანე ფოთოლთა ტყე ეწოდა, სადაც ელფები კიდევ მრავალი წელი ცხოვრობდნენ.
სახელები და ეტიმოლოგია
თრანდუილის სახელის ახსნა-განმარტება არსად არის წარმოდგენილი. არსებობს ვერსია, რომ იგი ნიშნავს „დიდი მდინარის გაღმა“ - thar (გაღმა, მიღმა), anda (გრძელი) და duin / duil (მდინარე).
რესურსები ინტერნეტში
კატეგორია:ჰობიტის პერსონაჟები კატეგორია:შუახმელეთის მმართველები კატეგორია:რუხი ელფები
Figuren in Tolkiens Welt
ტამარი
ტამარი (Tamar River) — მდინარე ავსტრალიაში. მდებარეობს ტასმანიის შტატში ამავე სახელწოდების კუნძულზე. მისი სიგრძე შეადგენს 50 კილომეტრს.
რესურსები ინტერნეტში
კატეგორია:ტასმანიის მდინარეები
ჰაბიბოლა კაანი
ჰაბიბოლა კაანი (დ. 1808, შირაზი — გ. 1854, თეირანი) — ირანელი პოეტი. დაიბადა კარის პოეტის მირზა მოჰამადის (გოლშანი) ოჯახში. მოღვაწეობდა ნასრ ალ-დინ შაჰის (1848–1896) კარზე. ლექსებს თხზავდა არაბულ ენაზეც. ლიტერატურულ მიმდინარეობა „ბაზგაშთ“-ის მნიშვნელოვანი წარმომადგენელია. სახელი გაითქვა ექსპრომტებით. ავტორია შაჰისა და დიდებულებისადმი მიძღვნილი სახოტბო კასიდებისა; სატრფიალო, პეიზაჟური ღაზალებისა, რელიგიური ელეგიებისა. წერდა სატირულ ლექსებსაც. იყო პოეტური ტექნიკის ოსრატი. ბაძავდა ხაკანის.
კუმისი (სასმელი)
thumb|230px|ცხენის წველა. [[ყირგიზეთი]] thumb|Kumys|230px|ყუმისი კუმისი ხშირად ყუმისი (თურქმანული ენებიდან: ҡымыҙ; қымыз; кымыз; кымыс; kımız) — ცხენის ან აქლემის დადუღებული რძისაგან დამზადებული სასმელი. პირველად კუმისის დამზადება დაიწყეს ყაზახეთისა და მონღოლეთის სტეპის ხალხებმა ენეოლითის პერიოდში (5500 წლის წინ). მომთაბარეები ინახავდნენ კუმისის მომზადების ტექნოლოგიას საუკუნეების განმავლობაში. ჰეროდოტეს წყაროების მიხედვით, სკვითებს იმდენად ეშინოდათ „ინფორმაციის გაჟონვისა“, რომ ისინი აბრმავებდნენ ყველა იმ ადამიანს, ვინც იცოდა რეცეპტი. ჩვეულებრივ, კუმისი შეიცავს 0,2 %-დან 2,5 %-მდე ეთილის სპირტს. მაგარი ნატურალური კუმისი (მხოლოდ ფაშატის რძისგან გაკეთებული) კი შესაძლოა 4,5 %-მდე სპირტს შეიცავდეს. .
სქოლიო
კატეგორია:რძის ნაწარმი კატეგორია:აღმოსავლური სამზარეულო კატეგორია:ალკოჰოლური სასმელები
სვიმეონ გარეჯელი
სვიმეონ გარეჯელი ღირსი მამა, გარეჯის წინამძღვარი, წინასწარმხედველი და საკვირველთმოქმედი (გ. 1773). საქართველოს მართლმადიდებელი სამოციქულო ეკლესიის წმინდანი, ხსენების დღე ძველი სტილით 4 სექტემბერი (17 სექტემბერი).
სათნოებით და სიმდაბლით გამორჩეულ წმინდა მამას ღვთისგან სასწაულთქმედების ნიჭი ჰქონდა მიმადლებული.
ერთხელ ღირსი სვიმეონი ავად გახდა და გარდაიცვალა. ერთ საათზე მეტ ხანს იყო უსულოდ, შემდეგ კი, ღვთის განგებით, წამოდგა, ყველაფერი, რაც კი გააჩნდა, საკუთარი ხელით გაუყო მონასტრის მამებს და, ისედაც უპოვარმა, მთლიანად უარყო ამქვეყნიური საჭიროებანი.
როცა ეს ამბავი მამა სერაპიონმა (ხს. 24 აგვისტოს) გაიგო, სხვების დახმარებით მივიდა და ნახა წინამძღვარი სვიმეონი და, წინასწარმცნობელობის მადლით განათლებულმა, მანუგეშებელი ცრემლით უთხრა: „ჰოჲ, სასურველო მამაო, მომეცი შენი წმიდა ხელები, რათა ვეამბორო მათ, რადგან მსურდა შენი წმინდა ხელებით მივბარებოდი მიწას მე უვარგისი მტვერი, ახლა კი ჩემზე უწინ შენ მიდიხარ საუკუნო ცხოვრებაში. შენ წახვალ, მამაო, მაგრამ მეც შენს გარეშე აღარ დავრჩები აქ, არამედ ჩემი სული ჩქარა გმოყვება შენსას“. ასე, ნუგეშის ცრემლებით ეამბორნენ ერთმანეთს ნეტარი მამები უკანასკნელად. სვიმეონმა ერთ კვირაში კეთილად მოაწესრიგა მონასტრის საქმეები და ნ წლის 4 (17) სექტემბერს ზუსტად იმ დღის სწორს, როდესაც ერთი საათით იყო უსულოდ, მშვიდობით მიიცვალა - უფალს მიაბარა წმინდა სული. დასაფლავებულია გარეჯში.
ლიტერატურა
კატეგორია:ქართველი წმინდანები კატეგორია:XVIII საუკუნის ქრისტიანი წმინდანები
ქალი-ჰალკი
ჯენიფერ უოლტერსი (ქალი-ჰალკი) — ადვოკატი და Marvel Comics-ის სუპერგმირი.
ერთი ხანობა ჯენიფერი იყო „შურისმაძიებლებსა“ და „ფანტასტიკურ ოთხეულში“. მუშაობს ერთ-ერთ პრესტიჟულ იურიდიულ ფირმაში იურისტად, და მის კლიენტებს შორის არიან ცნობილი სუპერგმირებიც.
ჰალკისაგან განსხვავებით ჯენიფერი ყოველთვის ახერხებს თავისი ემოციების კონტროლს. ქალ-ჰალკად გადაქცევის შემდეგ კი ის თავის ქმედებებზე კონტროლს არ კარგავს.
რესურსები ინტერნეტში
კატეგორია:Marvel Comics-ის სუპერგმირები
წინხადუ
დემოგრაფია
2014 წლის აღწერის მონაცემებით სოფელში ცხოვრობს 6 ადამიანი.
სქოლიო
კატეგორია:დუშეთის მუნიციპალიტეტის სოფლები
Formica maculata
Formica maculata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
თურქული ლირა
თურქული ლირა (Türk lirası; TRY; TL) — თურქეთის და ჩრდილოეთი კვიპროსის დე-ფაქტო დამოუკიდებელი სახელმწიფოს ვალუტა. ლირა იყოფა 100 ქურუშად.
ოსმალეთის ლირა (1844-1923)
ლირა დაკავშირებულია ევროპის და ახლო აღმოსავლეთის სხვა ვალუტებთან, რომელსაც აქვს თავისი ფესვები, მოყოლებული უძველესი რომაული წონის ერთეულიდან, ცნობილი როგორც „libra“, რომელიც შეეხებოდა ტროის ფუნტის ვერცხლს. რომაული ლიბრა მიიღეს ვალუტად და გავრცელდა ის მთელ ევროპასა და ახლო აღმოსავლეთში, სადაც იგი გამოიყენებოდა შუა საუკუნეების განმავლობაში. თურქული ლირა, ფრანგული ლივრე (2002 წლამდე), იტალიური ლირა (2002 წლამდე) და ბრიტანული გირვანქა (ნათარგმნი რომაული ლიბრიდან), არიან უძველესი ვალუტის თანამედროვე შთამომავლები.
ოსმალური ლირა დაინერგა, როგორც ძირითადი ერთეული 1844 წელს, ყოფილ ვალუტასთან ქურუშთან ერთად. ოსმალური ლირა მიმოქცევაში დარჩა 1927 წლის ბოლომდე.